سراج رئیسانی

میر سراج خان رئیسانیhttps://www.nytimes.com/2018/07/14/world/asia/pakistan-suicide-bombing-election.html ایک پاکستانی سیاست دان جن کا تعلق بلوچستان عوامی پارٹی سے تھا۔ وہ 13 جولائی 2018ء کو پاکستانی عام انتخابات سے قبل اپنی نشست کے لیے مہم چلا رہے تھے اور مہم کے دوران خودکش دھماکا ہو گیا اور فوت ہو گئے۔ ان کی وفات کے بعد الیکشن کمیشن آف پاکستان نے اس حلقے میں انتخابات ملتوی کر دیے.

 ابتدائی زندگی اور تعلیم 
سراج مہر گڑھ، بلوچستان کے رئیسانی قبیلے کے بڑے کے گھر میں پیدا ہوئے۔ سراج 7 بھائیوں میں سب سے چھوٹے تھے۔

ان کا تعلق سیاسی خاندان سے تھا۔ ان کے والد غوث بخش رئیسانی نے 1970ء اور 1971ء کے درمیان میں گورنرِ بلوچستان کی حیثیت سے خدمات سر انجام دیں۔ ان کے سب سے بڑے بھائی اسلم رئیسانی بلوچستان کے تیرہویں وزیر اعلیٰ (2008ء — 2013ء) تھے۔ ان کے دوسرے بھائیوں میں سے ایک، لشکری رئیسانی ایوان بالا پاکستان میں 2009ء سے 2015ء تک سینیٹر رہے۔ سراج خود بھی اپنے والد کی جماعت بلوچستان متحدہ محاذ کے نئی تشکیل شدہ جماعت بلوچستان عوامی پارٹی میں ضم ہونے سے قبل جون 2018ء تک سربراہ رہے۔

سراج رئیسانی نے اپنی ابتدائی تعلیم بولان کے سرکاری تعلیمی اداروں سے حاصل کی۔ پھر انھوں نے ٹنڈو جام کی سندھ زرعی یونیورسٹی سے دیہی معاشیات میں بیچلر کی سند حاصل کی۔ اس کے بعد انھوں نے نیدرلینڈز کے ایک تعلیمی ادارے سے گل پروری میں کورس کیا۔

 حوالہ جات 

زمرہ:1963ء کی پیدائشیں
زمرہ:2018ء کی وفیات
زمرہ:بلوچ شخصیات
زمرہ:بلوچستان، پاکستان میں مقتول افراد
زمرہ:پاکستان میں دہشتگردی سے اموات
زمرہ:پاکستانی سیاست دان
زمرہ:ستارہ شجاعت وصول کنندگان
زمرہ:ضلع کچھی کی شخصیات
زمرہ:مقتول پاکستانی سیاست دان
زمرہ:بروہی شخصیات
زمرہ:پاکستانی قوم پرست
زمرہ:ویکی ڈیٹا سے مطابقت رکھنے والی مختصر تفصیل